Són moltes les multinacionals que aposten per les startups per capgirar i accelerar els seus processos d'innovació.
En el temps que triga un ascensor a anar del pàrquing a la planta noble d'una gran corporació, explicaran el seu model d'innovació oberta i proposaran les idees i els reptes que plantegen per a startups com la teva.
A través del programa Ingenium, CELSA Group busca solucions que permetin optimitzar el procés productiu de l'acer i incloure noves tecnologies que permetin revolucionar-lo i digitalitzar-lo.
Aquests reptes estan distribuïts en cinc categories: emmagatzematge d'energia, traçabilitat, optimització de processos, acer intel·ligent i economia circular.
CELSA Group és una empresa siderúrgica familiar catalana amb seu a Castellbisbal, fundada el 1967.
Actualment, hi treballen més de 9.300 persones i és la sisena empresa catalana en volum de facturació (4.500 M€).
És un dels principals productors d'acer a Europa, tant en laminació com en transformació de producte.
Disposa de quatre plantes a tot l'Estat, a més de plantes al Regne Unit, França, Noruega i Polònia.
CELSA Group és un dels màxims consumidors d'energia de tot el país.
Ignasi Salvador, director d'innovació i responsable del programa Ingenium
Actualment, els procediments que segueixen les empreses per a la concessió d'una línia de crèdit o un préstec són massa complexos, i l'experiència d'usuari no està optimitzada.
InnoCells busca eines per ajudar les empreses a entendre millor la seva situació financera, a detectar les seves necessitats de finançament i a prendre decisions sobre com finançar-se i amb quin soci.
També busca solucions per a la millora dels processos interns de concessió de crèdit.
InnoCells és el hub de negocis digitals de Banc Sabadell, la unió entre l'agilitat de l'ecosistema digital i l'experiència de l'entitat.
InnoCells actua com a business builder mitjançant la creació i l'impuls de � negocis digitals entorn de les àrees d'interès estratègic per al grup Banc Sabadell.
Així mateix, el hub posa a disposició de l'ecosistema emprenedor actius estratègics per accelerar iniciatives existents.
Com a corporate venture arm, InnoCells du a terme inversions directes de caràcter minoritari, adquisicions i inversions indirectes a fons de tercers com a mitjà de posicionament estratègic a altres geografies.
Mediapro busca nous models de negoci lligats a la creació de nou contingut i a la seva distribució.
Els principals verticals on busquen startups són l'entreteniment, l'esport, els e-sports, l'educació i les Smart Homes i Smart Cities.
MEDIAPRO és un grup líder en el sector audiovisual europeu únic en integració de continguts, producció i distribució audiovisual.
Proporciona la creativitat i les solucions tècniques necessàries per dissenyar, produir i distribuir qualsevol projecte audiovisual o multicanal amb la tecnologia més avançada.
Amb activitat a tot el món a través de les 53 seus repartides a 32 països de quatre continents, MEDIAPRO arriba a qualsevol racó del planeta.
L'equip humà i els seus mitjans tècnics estan al capdavant en innovació en l'àmbit audiovisual internacional.
Ogilvy busca startups amb un producte ja al mercat que vulguin crear una marca per diferenciar el seu producte i comunicar millor la seva solució.
Ogilvy desenvolupa campanyes de comunicació innovadores i trencadores des del 1948.
Actualment, forma una xarxa global de creativitat reconeguda i premiada internacionalment, que ajuda a valoritzar les empreses amb què treballa convertint-les en marques globals.
Compta amb més de 130 oficines en 83 països.
Diego Fernández, director d'innovació d'Ogilvy i director general d'Ogilvy Upcelerator
Busquem solucions de consum responsable i eficiència en l'ús de recursos bàsics com l'aigua i l'energia.
Tecnologies que millorin l'eficiència i la sostenibilitat en l'agricultura.
També busquem tecnologies que provinguin de fonts d'energies renovables i de l'aprofitament de recursos.
Ens interessen nous models de negoci que tinguin relació amb l'economia circular i l'ecodisseny.
Cellers Torres és un equip de persones compromeses amb un objectiu comú: "De la terra a la taula, volem crear vins i destil·lats extraordinaris, amb l'ambició de promoure experiències memorables en tots els racons del món".
Com a empresa familiar, transmetem els valors de l'excel·lència de generació en generació, i creiem fermament en la sostenibilitat social, ambiental i financera, unint la tradició que hem heretat amb la constant innovació per liderar el futur.
Mireia Torres, directora Innovació i Coneixement
Zobele Group, a través del programa Join and Win, busca solucions relacionades amb els camps on treballa: cura personal i de la llar, control de plagues, higiene personal i benestar.
En aquest sentit, busca noves solucions a partir de nous dispositius i/o noves fórmules de dispensar aquests productes.
Zobele Group és una multinacional líder global en el desenvolupament i fabricació de productes, soci clau de les principals empreses de llar i cura personal.
Zobele opera com un "one-stop-shop", oferint als clients solucions i serveis globals que cobreixen tota la cadena de valor de la innovació i desenvolupament de productes de fabricació i lliurament.
Històricament, Zobele Group ha augmentat el seu negoci a través de la seva àmplia gamma de productes, des de fa molt temps, relacions amb els clients, fortes capacitats d'innovació i desenvolupament de productes i la seva presència industrial global.
Zobele té la seu a Itàlia (Trento) i opera en plantes de fabricació en sis països (Mèxic, Xina, Itàlia, Bulgària, Brasil i l'Índia) i té centres d'innovació a Espanya i Singapur.
Els seus més de 4.500 empleats viuen i respiren els seus valors tots els dies: treball en equip, integritat, passió pel que fan, l'excel·lència en el seu exercici i reconeixement a través de la potenciació.
Joaquím Llorente, director d'innovació
Moll de Barcelona s/n, 08039 Barcelona